rejauldu/bengali-wikipedia huggingface dataset:
খাদিজা তুল কুবরা (জন্ম: ৩০ জানুয়ারি ১৯৯৫, বগুড়া) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান এবং ডানহাতি অফ ব্রেক বোলার।   প্রাথমিক জীবন  খাদিজা বাংলাদেশের বগুড়া জেলায় ১৯৯৫ সালের ৩০ জানুয়ারি জন্মগ্রহণ করেন।http://www.espncricinfo.com/bangladesh/content/player/535871.html   খেলোয়াড়ী জীবন   একদিনের আন্তর্জাতিক  খাদিজার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।   টি২০ আন্তর্জাতিক  খাদিজার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।  তথ্যসূত্র    বহিঃসংযোগ   ইএসপিএন ক্রিকইনফো খেলোয়াড় প্রোফাইল  বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বগুড়া জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
একই নামের অন্যান্য ব্যক্তিবর্গের জন্য দেখুন বদিউল আলম (দ্ব্যর্থতা নিরসন)। বদিউল আলম (জন্ম: ২৮ ফেব্রুয়ারি ১৯৪৯) একজন বাংলাদেশী শিক্ষাবিদ যিনি চট্টগ্রাম বিশ্ববিদ্যালয়ের ১৩তম উপাচার্য হিসেবে দায়িত্ব পালন করেন।   প্রাথমিক ও শিক্ষা জীবন  আলমের জন্ম তৎকালীন পূর্ববঙ্গের কক্সবাজারের নোলবিলা, মহেশখালীতে। তিনি বাংলাদোশের ঢাকা বিশ্ববিদ্যালয় থেকে স্নাতক (সম্মান), ওয়াটারলু বিশ্ববিদ্যালয় থেকে স্নাতকোত্তর এবং দিল্লি বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  বদিউল চট্টগ্রাম বিশ্ববিদ্যালয়ের রাজনৈতিক বিজ্ঞান বিভাগের প্রধান এবং বাংলাদেশ পলিটিকাল সায়েন্স অ্যাসোসিয়েশনের সভাপতি হিসেবে ডিনের দায়িত্ব পালন করেছেন। তিনি ৮ ফেব্রুয়ারি ২০০৬ থেকে ২৪ ফেব্রুয়ারি ২০১৯ পর্যন্ত এ বিশ্ববিদ্যালয়ের ১৩তম উপাচার্য হিসেবে দায়িত্ব পালন করেন।   তথ্যসূত্র    বহিঃসংযোগ   বিষয়শ্রেণী:কক্সবাজার জেলার ব্যক্তি বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের উপাচার্য
আলমডাঙ্গা পৌরসভা বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা  কুষ্টিয়া-চুয়াডাঙ্গা মহাসড়কের সামান্য ভিতরে আলমডাঙ্গা বাজারের সাথে পৌরসভা অবস্থিত; পশ্চিমে আলমডাঙ্গা পাইলট মাধ্যমিক বিদ্যালয়ের খেলার মাঠ।   প্রশাসনিক এলাকা  ওয়ার্ডঃ ০৯টি   আয়তন ও জনসংখ্যা  মোট আয়তনঃ ৯.৬ বর্গ কি.মি.  মোট জনসংখ্যাঃ ৬৫,১০৭ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ  সরকারি প্রাথমিক বিদ্যালয় - ০৫টি   জনপ্রতিনিধি  বর্তমান মেয়রঃ হাসান কাদির গনু   আরো দেখুন   আলমডাঙ্গা উপজেলা  চুয়াডাঙ্গা জেলা  খুলনা বিভাগ   তথ্যসূত্র   বিষয়শ্রেণী:চুয়াডাঙ্গা জেলার পৌরসভা বিষয়শ্রেণী:১৯৮৫-এ প্রতিষ্ঠিত
ইপ্সউইচ টাউন ফুটবল ক্লাব (; সাধারণত ইপ্সউইচ টাউন এফসি এবং সংক্ষেপে ইপ্সউইচ টাউন নামে পরিচিত) হচ্ছে ইপ্সউইচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৭৮ সালের ১৬ই অক্টোবর তারিখে প্রতিষ্ঠিত হয়েছে। ২৯,৬৭৩ ধারণক্ষমতাবিশিষ্ট পোর্টম্যান রোডে দ্য ট্র্যাক্টর বয়েজ নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/ipswich-town/stadion/verein/677 বর্তমানে এই ক্লাবের ম্যানেজারের দায়িত্ব পালন করছেন উত্তর আয়ারল্যান্ডীয় সাবেক ফুটবল খেলোয়াড় কিয়েরান ম্যাককেনা এবং সভাপতির দায়িত্ব পালন করছেন মাইক ও'লিয়ারি।https://www.transfermarkt.com/ipswich-town/startseite/verein/677 বর্তমানে মিশরীয় মধ্যমাঠের খেলোয়াড় স্যাম মুরসি এই ক্লাবের অধিনায়কের দায়িত্ব পালন করছেন।https://www.itfc.co.uk/news/2022/july/ipswich-town-squad-numbers-2223/https://www.worldfootball.net/teams/ipswich-town/2024/2/  ঘরোয়া ফুটবলে, ইপ্সউইচ টাউন এপর্যন্ত ১০টি শিরোপা জয়লাভ করেছে; যার মধ্যে একটি প্রিমিয়ার লিগ, তিনটি ইএফএল চ্যাম্পিয়নশিপ এবং একটি এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ১৯৮০–৮১ উয়েফা কাপ। লুক চেম্বার্স, রিচার্ড নেইলর, ফাবিয়ান উইলনিস, ড্যারিল মারফি এবং পাবলো কুয়ানিয়াগোর মতো খেলোয়াড়গণ ইপ্সউইচ টাউনের জার্সি গায়ে মাঠ কাঁপিয়েছেন।   ইতিহাস  ক্লাব প্রতিষ্ঠার প্রায় ৮৪ বছর পর, ১৯৬২–৬৩ মৌসুমে ইপ্সউইচ টাউন প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯৬২ সালের সালের ২৮শে এপ্রিল তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে আলফ রামসির অধীনে ইপ্সউইচ টাউন অ্যাস্টন ভিলার বিরুদ্ধে ২–০ গোলের ব্যবধানে জয়লাভ করেছিল।https://www.worldfootball.net/report/premier-league-1961-1962-everton-fc-aston-villa/ ১৯৬২–৬৩ ফুটবল লিগ প্রথম বিভাগে ইপ্সউইচ টাউন ২৪টি জয় এবং ৮টি ড্রয়ে সর্বমোট ৫৬ পয়েন্ট অর্জন করে পয়েন্ট তালিকায় ১ম স্থান অর্জন করেছিল,https://www.worldfootball.net/schedule/eng-premier-league-1961-1962-spieltag/1/ যেখানে রে ক্রোফোর্ড ৩৩টি গোল করে লিগে ইপ্সউইচ টাউনের হয়ে সর্বোচ্চ গোলদাতা হয়েছিলেন।   তথ্যসূত্র    বহিঃসংযোগ         বিষয়শ্রেণী:১৮৭৮-এ প্রতিষ্ঠিত ফুটবল ক্লাব বিষয়শ্রেণী:১৮৭৮-এ ইংল্যান্ডে প্রতিষ্ঠিত বিষয়শ্রেণী:ইংল্যান্ডের ফুটবল ক্লাব বিষয়শ্রেণী:ইএফএল চ্যাম্পিয়নশিপের ক্লাব
পূর্ববর্তী সংসদের সময় হুইগ জান্টোর পতনের পর রাজা উইলিয়াম তৃতীয় একটি বৃহত্তর টোরি সরকার নিযুক্ত করেছিলেন যা ফ্রান্সের সাথে শত্রুতার অবসানের পর হুইগের জনপ্রিয়তার পতনকে কাজে লাগিয়ে নির্বাচনে জায়গা পেতে সক্ষম হয়েছিল। নির্বাচনের সময় প্রতিদ্বন্দ্বী ইস্ট ইন্ডিয়া কোম্পানিগুলি অন্তত ৮৬টি নির্বাচনী এলাকায় কিছুটা হলেও নির্বাচনী প্রক্রিয়ায় হস্তক্ষেপ করে তাদের স্বার্থের প্রতি সহানুভূতিশীল এমপিদের নির্বাচন নিশ্চিত করার চেষ্টা করেছিল। ৯২টি নির্বাচনী এলাকায় প্রতিদ্বন্দ্বিতা অনুষ্ঠিত হয়েছে যা মোট এলাকার এক তৃতীয়াংশেরও বেশি। নতুন পার্লামেন্ট এক বছরেরও কম সময় ধরে চলেছিল এবং এর কার্যধারা হাউস অফ হাউসে ক্রাউনের উত্তরাধিকার প্রদানের প্রচেষ্টার দ্বারা প্রাধান্য পেয়েছিল। থাম্ব|259x259পিক্সেল| ১৭০১ সালের সাধারণ নির্বাচনের পরে ইংল্যান্ডের সংসদ   নির্বাচনী এলাকার সারসংক্ষেপ  বিস্তারিত জানার জন্য গ্রেট ব্রিটেনের সাধারণ নির্বাচন, ১৭৯৬ দেখুন। ইংল্যান্ড এবং ওয়েলসে ব্যবহৃত নির্বাচনী এলাকা পুরো সময় জুড়ে একই ছিল। শুধুমাত্র ১৭০৭ সালে ৪৫ জন স্কটিশ সদস্য নির্বাচনী এলাকা থেকে নির্বাচিত হননি, তবে ইউনিয়নের আগে নির্বাচিত স্কটল্যান্ডের শেষ পার্লামেন্টের সদস্যতার একটি অংশের সহ-অপশনের মাধ্যমে তাদের ফিরিয়ে দেওয়া হয়েছিল।  দলীয় শক্তি একটি আনুমানিক এবং অনেক এমপির আনুগত্য অজানা।   তথ্যসূত্র       বহিঃসংযোগ    সংসদের ইতিহাস: সদস্য ১৬৯০-১৭১৫   সংসদের ইতিহাস: নির্বাচনী এলাকা ১৬৯০-১৭১৫   ১৭০১ ১
১৯৮৮ গিলগিত গণহত্যা দ্বারা ১৯৮৮ সালে পাকিস্তানের বর্তমান গিলগিত-বালতিস্তান প্রদেশে সংঘটিত একটি গণহত্যার ঘটনাকে নির্দেশ করা হয়।  ১৯৮৮ সালে পাকিস্তানের গিলগিতের শিয়া মুসলিমরা বিদ্রোহ করলে পাকিস্তানের রাষ্ট্রপতি জিয়াউল হকের সরকার তা নিষ্ঠুরভাবে দমন করে। বিদ্রোহটি দমন করার জন্য পাকিস্তান সেনাবাহিনী আফগানিস্তান ও খাইবার পাখতুনখোয়া থেকে সশস্ত্র সুন্নি উপজাতীয়দের গিলগিত ও এর পার্শ্ববর্তী অঞ্চলসমূহে নিয়ে যায়।   আরো দেখুন    তথ্যসূত্র   বিষয়শ্রেণী:১৯৮৮-এ পাকিস্তান বিষয়শ্রেণী:পাকিস্তানে হত্যাকাণ্ড বিষয়শ্রেণী:পাকিস্তান কর্তৃক সংঘটিত হত্যাকাণ্ড
জিতু মিয়ার বাড়ি হল সিলেটের জায়গীরদার খান বাহাদুর আবু নছর মোহাম্মদ এহিয়া ওরফে জিতু মিয়ার আবাসস্থল। এটি সিলেটের অন্যতম প্রধান দর্শনীয় স্থাপনা।   অবস্থান  এই বাড়ীটি সিলেট নগরীর শেখঘাটে কাজীর বাজারে অবস্থিত। পূর্বে এটি বর্তমান কাজীর বাজার পশুর হাটের স্থলে অবস্থিত ছিলো যা ১৮৯৭ সালের ভূমিকম্পে ক্ষতিগ্রস্ত হলে ১৯১১ সালে বর্তমান স্থানে স্থানাস্তর ও সংস্কার করা হয়।   বর্ণনা  মূল বাড়ীটি জিতু মিয়ার বাবা মাওলানা আবু মোহাম্মদ আবদুর কাদির ১৮৮৬ সালে নির্মাণ করেন। ১৮৯৭ সালের প্রলয়ঙ্করকারী ভূমিকম্পে সিলেট ও আসামের অধিকাংশ স্থাপনার মতো এটিও ক্ষতিগ্রস্ত হলে ১৯১১ সালে জিতু মিয়া বাড়িটির সামনের অংশে একটি নতুন দালানটি নির্মাণ করেন; যা বর্তমানে মূল ভবন হিসেবে ব্যবহৃত হয়। এটি একটি দ্বিতল ভবন, যা চুন ও সুরকি দিয়ে মুঘল আমলের মুসলিম স্থাপত্যশৈলীতে নির্মিত। বাড়ীটির মোট ভূমির পরিমাণ ১ দশমিক ৩৬৫ একর।   বর্তমান অবস্থা  বাড়িটির নিচ তলার মূল কক্ষটি ড্রয়িং রুম হিসেবে ব্যবহৃত হত যেখানে রয়েছে জিতু মিয়ার সংগৃহীত ক্যালিওগ্রাফি করা পবিত্র কুরআন ও হাদিসের বাণী। এই কক্ষের ডান দিকের অপর একটি কক্ষে রয়েছে একটি লম্বা কালো টেবিল ও ২০টি চেয়ার, যা তৎকালীন সময়ে সভাকক্ষ হিসেবে ব্যবহৃত হতো। বর্তমানে এই বাড়িটিকে একটি জাদুঘর হিসেবে রূপান্তর করার প্রকল্প গ্রহণ করা হয়েছে, যেখানে সিলেটের বিভিন্ন ঐতিহ্যবাহী জিনিস প্রদর্শন করা হবে।   তথ্যসূত্র   বিষয়শ্রেণী:সিলেট জেলার দর্শনীয় স্থান বিষয়শ্রেণী:১৮৮৬-এ প্রতিষ্ঠিত
কলোরাডিয়া প্রচালি বা প্রচালের পাইন মথ একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য।  এই প্রজাতিটি পিনাস পন্ডেরোসা, পিনাস এঙ্গেলমানি, পিনাস লিওফিলা, জুনিপেরাস ডেপ্পিয়ানা, কুয়েরকাস অ্যারিজোনিকা, কোয়ার্কাস গ্রিসিয়া এবং কুয়েরকাস ভিমিনিয়া প্রভৃতি বৃক্ষে বসবাস করে। প্রজাতিটি মূলত সিয়েরা মাদ্রে অক্সিডেন্টাল পাইন-ওক বনের পূর্ব সোনোরা এবং পশ্চিম চিহুয়াহুয়া অঞ্চলে দেখা যায়।  ১৯৯২ সালে এর নামকরণ করা হয়। এর নামকরণ করেন জীববিজ্ঞানী লেমিয়ার ও এম. জে. স্মিথ।   তথ্যসূত্র   বিষয়শ্রেণী:স্যাটারনিডাই
সাগান তোসু ফুটবল ক্লাব (, ; সাধারণত সাগান তোসু নামে পরিচিত) হচ্ছে তোসু ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৯৭ সালে প্রতিষ্ঠিত হয়েছে। সাগান তোসু তাদের সকল হোম ম্যাচ তোসুর একিমায় রিয়াল ইস্টেট স্টেডিয়ামে আয়োজন করে থাকে; যার ধারণক্ষমতা হচ্ছে ২৪,১৩০। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় কম মিউং-হুই এবং সভাপতির দায়িত্ব পালন করছেন মিনোরু তাকেহারা। জাপানি মধ্যমাঠের খেলোয়াড় কার্লোস এদুয়ার্দো বেন্দিনি গিউস্তি এই ক্লাবের অধিনায়কের দায়িত্ব পালন করছেন।  ইয়োশিকি তাকাহাশি, ইয়োহেই তোয়োদা, কেই ইকেদা, ইয়োশিহিতো ফুজিতা এবং তাতসুনোরি আরাইয়ের মতো খেলোয়াড়গণ সাগান তোসুর জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ     বিষয়শ্রেণী:সাগান তোসু বিষয়শ্রেণী:১৯৯৭-এ প্রতিষ্ঠিত ফুটবল ক্লাব বিষয়শ্রেণী:১৯৯৭-এ জাপানে প্রতিষ্ঠিত বিষয়শ্রেণী:জে১ লিগের ক্লাব বিষয়শ্রেণী:জাপানের ফুটবল ক্লাব
হিউ জিওফ্রে বার্চ উইলসন সিবিই (১১ জুন ১৯০৩ - ১১ এপ্রিল ১৯৭৫) ছিলেন যুক্তরাজ্যের একজন রক্ষণশীল দলের রাজনীতিবিদ। উইলসন ১৯৫০ সালে সীমানা পরিবর্তনের মাধ্যমে পুনঃসৃষ্টি থেকে ১৯৭০ সালে অবসর নেওয়া পর্যন্ত ট্রুরোর সংসদ সদস্য (এমপি) হিসাবে দায়িত্ব পালন করেন।   তথ্যসূত্র       বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:১৯৭৫-এ মৃত্যু বিষয়শ্রেণী:১৯০৩-এ জন্ম বিষয়শ্রেণী:ট্রুরোর যুক্তরাজ্যের সংসদ সদস্য
এফ-৭ (চেংগদু জে-৭) চীনে তৈরি একটি জঙ্গী বিমান। এটি রাশিয়ার তৈরি মিগ-২১ এর লাইসেন্সড. ও উন্নততর ভার্সন। রাশিয়ার কারিগরি সহায়তায় চীন এটি তৈরি করে। এটির উৎপাদন ২০১৩ সালে বন্ধ হয়ে গেলেও এটি চীন সহ বিভিন্ন দেশের বিমান বাহিনীতে এখনো, বিশেষত: ইন্টারসেপটর হিসেবে ব্যবহৃত হচ্ছে।  ১৯৫0 সালের ৩০ শে মার্চ তৎকালীন সোভিয়েত ইউনিয়ন ও চীন মিগ -২১ সংক্রান্ত প্রযুক্তি হস্তান্তর ব্যবস্থায় স্বাক্ষর করেছিল। অভিযোগ, যখন বিভিন্ন কিট, উপাদান, সমাপ্ত বিমান এবং এর সাথে সম্পর্কিত নথিগুলি শেনিয়াং বিমান কারখানায় সরবরাহ করা হয়েছিল, নকশার নথিপত্র অসম্পূর্ণ ছিল, সুতরাং চীনা ডিজাইনাররা বিমানটিকে বিপরীতমুখী করার চেষ্টা করেছিলেন। যদিও দুটি বিমান প্রচুর পরিমাণে সমান, তবে পার্থক্যের ক্ষেত্রগুলির মধ্যে হাইড্রোলিক সিস্টেম এবং অভ্যন্তরীণ জ্বালানী ব্যবস্থা অন্তর্ভুক্ত রয়েছে। ১৯৫০ সালের মার্চ মাসে জে-৭ এর অভ্যন্তরীণ উৎপাদন চীনের সেন- ইয়াং এয়ারক্রাফট ফ্যাক্টরিতে শুরু হয়েছিল, তবে সাংস্কৃতিক বিপ্লব সহ বিভিন্ন কারণের কারণে, ৮০ এর দশকে ভর উৎপাদন কেবল সত্যিকার অর্থেই অর্জন করা হয়েছিল। জে-7 এর অসংখ্য মডেল তৈরি করা হয়েছিল, যা অস্ত্র, এভায়োনিক্স এবং উইং ডিজাইনের মতো ক্ষেত্রে উন্নতি করে।  এটি মূলত পিপলস লিবারেশন আর্মি এয়ার ফোর্স (পিএলএএফ) দ্বারা পরিচালিত হয়েছে এবং অন্যান্য অপারেটররাও এই প্রকারটি সংগ্রহ করেছেন। চীনের বাইরে জে-7 এর বৃহত্তম অপারেটর হ'ল পাকিস্তান বিমানবাহিনী। শেনিয়াং জে -8 ইন্টারসেপ্টারের মতো আরও চীনা বিমানগুলি জে -7 প্রোগ্রাম থেকে প্রাপ্ত অভিজ্ঞতার ভিত্তিতে তৈরি করা হয়েছিল। জিম্বাবুয়ে, তানজানিয়া এবং শ্রীলঙ্কা সহ বেশ কয়েকটি দেশ এই ধরনের আক্রমণাত্মক ভূমিকা পালন করেছিল। ২০১৩-এর সময়, জে-7 এর উৎপাদন বন্ধ ছিল। জেএফ -১৭ থান্ডার মাল্টিরোল ফাইটারের মতো নতুন যুদ্ধবিমানগুলি রফতানি বাজারের জন্য এটি সফল করেছে। আজ অবধি, বিশাল সংখ্যক জে-৭  পিএলএএএফ এবং একাধিক রফতানি গ্রাহক উভয়ের সাথেই পরিষেবাতে রয়েছে।   বৈশিষ্ঠ্যসমুহ   প্রস্তুতকারক :চেংগদু  বৈমানিক :১জন  প্রথম উড্ডয়ন :১৯৬৬ সাল  দৈর্ঘ্য :১৪.৮৮৫মিঃ  উচ্চতা :৪.১০ মিঃ  খালি অবস্হায় ওজন :৫২৯২ কেজি  বোঝা পূর্ন অবস্হায় ওজন :৭৫৪০ কেজি  শক্তির উৎস :লিয়াংউপেন(liyang wopen)-১৩ এফ(আর-১৩-৩০০)টার্বোজেট  সর্বোচ্চ গতি :২১৭৫ কি.মি./ঘঃ  যুদ্ধাবস্হায় পাল্লা :৮৭৫ কি.মি.,৫৫০ মাঃ  যুদ্ধার্থে ব্যবহৃত অস্ত্র   ২টি টাইপ ৩০ ৩০মিঃমিঃ কামান  পিএল-2,পিএল-৫,পিএল-৭,পিএল-৮,পিএল-৯ এলএস-৬ পিজিবি রকেট   দুর্ঘটনা   ২০২৫ সালের ২১ জুলাই বাংলাদেশ বিমানবাহিনীর একটি এফ-৭ বিজিআই প্রশিক্ষণ বিমান ঢাকার উত্তরায় মাইলস্টোন কলেজের কাছে বিধ্বস্ত হয়। এতে কমপক্ষে ১ পাইলট   ও এক শিক্ষিকাসহ ২৯  জন নিহত ও বহু আহত হয়।   তথ্যসূত্র   বিষয়শ্রেণী:যুদ্ধ বিমান বিষয়শ্রেণী:চেংদু বিমান বিষয়শ্রেণী:একক ইঞ্জিনযুক্ত জেট বিমান
thumb|right|280px|৯ম শতাব্দীর মধ্য ও শেষভাগে আব্বাসীয় রাজবংশের বংশলতিকা।  সামারার নৈরাজ্য দ্বারা আব্বাসীয় খিলাফতের ৮৬১-৮৭০ খ্রিষ্টাব্দের সময়কে বোঝানো হয়। এসময়ের মধ্যে অভ্যন্তরীণ অস্থিতিশীলতা বিরাজ করছিল এবং মোট চারজন খলিফার পরিবর্তন হয়। খলিফারা বিভিন্ন বিদ্রোহী সামরিক গোষ্ঠীর হাতের পুতুলে পরিণত হন। নামটি তৎকালীন রাজধানী সামারা থেকে এসেছে। ৮৬১ সালে খলিফা আল মুতাওয়াক্কিল তার তুর্কি রক্ষীর হাতে নিহত হলে এই সময়ের সূচনা হয়। তার উত্তরসুরি আল মুনতাসির ছয় মাস শাসন করেন। ধারণা করা হয় যে তার তুর্কি সেনাপ্রধান তাকে বিষপ্রয়োগ করেছিলেন। তার পরে আল মুসতাইন খলিফা হন। তুর্কি সেনা নেতৃত্বের মধ্যে বিভক্তির কারণে তিনি ৮৬৫ সালে বাগদাদে চলে যেতে সক্ষম হন। এসময় কিছু তুর্কি সেনাপ্রধান ও তাহিরিরা তাকে সাহায্য করে। কিন্তু তুর্কি সেনাদের বাকি অংশ আল মুতাজকে নতুন খলিফা নির্বাচন করে এবং বাগদাদ অবরোধ করে। মুসতাইনকে বহিষ্কার ও পরে হত্যা করা হয়। আল মুতাজ সক্ষম ও শক্তিশালী ছিলেন। তিনি তার সামরিক প্রধানদের নিয়ন্ত্রণের চেষ্টা করেন এবং সেনাবাহিনীকে বেসামরিক প্রশাসনের বাইরে রাখতে উদ্যোগী হন। এসময় তার নীতির বিরোধিতা করা হয়েছিল। ৮৬৯ সালের জুলাই মাসে তাকেও ক্ষমতাচ্যুত ও হত্যা করা হয়। তার উত্তরসুরি আল মুহতাদিও খলিফার কর্তৃত্ব শক্তিশালী করার উদ্যোগ নেন কিন্তু ৮৭০ সালের জুন মাসে তাকেও হত্যা করা হয়। মুহতাদির মৃত্যু ও আল মুতামিদের ক্ষমতালাভের পর মুসা ইবনে বুগা কেন্দ্রীক তুর্কি অংশ খলিফার দরবারের প্রধান অংশ হয়ে উঠে। এর মাধ্যমে নৈরাজ্য সমাপ্ত হয়। পরবর্তী দশকগুলোতে খিলাফত অবস্থা উন্নয়নে সফল হলেও সামারার নৈরাজ্য অবস্থা আব্বাসীয় কেন্দ্রীয় শাসনকে বড় আকারের ক্ষতি সাধন করে।  সূত্র        বিষয়শ্রেণী:আব্বাসীয় খিলাফত বিষয়শ্রেণী:মুসলিম গৃহযুদ্ধ বিষয়শ্রেণী:আব্বাসীয় খিলাফতের অধীন ইরাক বিষয়শ্রেণী:সামারা বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
সুসান ডিউ হফ (, ডিউ; ২৪ নভেম্বর, ১৮৪২ - ২ জানুয়ারী, ১৯৩৩) একজন মার্কিন চিকিৎসক এবং পশ্চিম ভার্জিনিয়ায় ওষুধ অনুশীলনের লাইসেন্সপ্রাপ্ত প্রথম নারী ছিলেন।   প্রাথমিক জীবন এবং শিক্ষা  সুসান মাতিল্ডা ডিউ ২৪ নভেম্বর, ১৮৪২ সালে ভার্জিনিয়ার হ্যাম্পশায়ার কাউন্টিতে পিতামাতা উইলিয়াম হেনরি হ্যারিসন ডিউ এবং জেন ডেভিস ডিউ-এর কাছে জন্মগ্রহণ করেছিলেন।  বড় হয়ে, তিনি তার বাবাকে তার চিকিৎসা অনুশীলনে সহায়তা করতেন এবং তিনি মারা গেলে, তার চিকিৎসা গ্রন্থাগারের উত্তরাধিকারী হন।  তিনি ১৮৬৯ সালে জেমস হফকে বিয়ে করেন এবং তাদের পাঁচটি সন্তান ছিল  আগে তিনি চিকিৎসা পেশা বেছে নেন। যদিও তার স্বামী নিরুৎসাহিত করছিলেন, তবুও তিনি পড়াশোনা চালিয়ে যাওয়ার সিদ্ধান্ত নিয়েছিলেন।    কর্মজীবন  ডিউ হফ ওয়েস্ট ভার্জিনিয়া স্টেট বোর্ড পরীক্ষার জন্য নিজেকে প্রস্তুত করতে, তার বাবার লাইব্রেরি থেকে মেডিকেল বই অধ্যয়ন করেন।  ১৮৮৯ সালে তিনি এই পরীক্ষা পাশ করেন,  এবং তাকে জানানো হয়েছিল যে তিনিই প্রথম নারী যিনি এই পরীক্ষায় সর্বোচ্চ স্কোর করে উত্তীর্ণ হয়েছেন।   মেডিকেল লাইসেন্স অর্জনের পর, ডিউ হফ তার বাবার প্রাক্তন রোগীরাই তার সাথে প্রথম যোগাযোগ করেছিলেন।  ডিউ হফ যখন ওষুধের চর্চা শুরু করেন, তখন তিনি ঘোড়ার পিঠে বাড়িতে কলে যেতেন, প্রতিটি কলের জন্য $১ এবং ভ্রমণের মাইল প্রতি $১ চার্জ করতেন। একটি বাচ্চা প্রসবের জন্য তার চার্জ ছিল $৫ সাথে ভ্রমণ খরচ।    তথ্যসূত্র   বিষয়শ্রেণী:১৮৪২-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:১৯শ শতাব্দীর মার্কিন নারী চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক
কাজিপুর থানা বাংলাদেশের সিরাজগঞ্জ জেলার অন্তর্গত কাজিপুর উপজেলার একটি থানা।   পটভূমি  ১৯২০ খ্রিস্টাব্দে কাজিপুর থানা প্রতিষ্ঠা লাভ করে।   প্রশাসনিক এলাকাসমূহ  কাজিপুর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম কাজিপুর থানার অধীন।  পৌরসভা:  কাজিপুর  ইউনিয়নসমূহ:  ১নং সোনামুখী  ২নং চালিতাডাঙ্গা  ৩নং গান্ধাইল  ৪নং শুভগাছা  ৫নং কাজিপুর  ৬নং মাইজবাড়ী  ৭নং খাসরাজবাড়ী  ৮নং চরগিরিশ  ৯নং নাটুয়ারপাড়া  ১০নং তেকানী  ১১নং নিশ্চিন্তপুর  ১২নং মনসুরনগর   আরও দেখুন   কাজিপুর উপজেলা  সিরাজগঞ্জ জেলা   তথ্যসূত্র    বহিঃসংযোগ   বিষয়শ্রেণী:সিরাজগঞ্জ জেলার থানা বিষয়শ্রেণী:কাজিপুর উপজেলা
ফিনল্যান্ডের একটি অতি-শিল্পায়িত আধুনিক অর্থনীতি বিদ্যমান এবং জনপ্রতি উৎপাদন যুক্তরাজ্য, ফ্রান্স, জার্মানি, ইতালি, সুইডেনের সমপর্যায়ের। সেবাখাত মূল খাত। তবে উৎপাদন ও প্রযুক্তি মূল রপ্তানি খাত। কাঠ, ধাতু, প্রকৌশল, টেলিযোগাযোগ ও ইলেকট্রনিক্‌স মূল রপ্তানি শিল্প। অন্যান্য নর্ডীয় দেশগুলির মত ফিনল্যান্ডেও জীবনের মান অত্যন্ত উঁচু। শিক্ষা, সারা জীবনব্যাপী শিখন ও গবেষণাকে অর্থনৈতিক প্রবৃদ্ধির জন্য গুরুত্ব দেয়া হয়।   আরও দেখুন   বিষয়শ্রেণী:ইউরোপের অর্থনীতি বিষয়শ্রেণী:ফিনল্যান্ড বিষয়শ্রেণী:দেশ অনুযায়ী অর্থনীতি বিষয়শ্রেণী:ওইসিডি সদস্য অর্থনীতি বিষয়শ্রেণী:ইউরোপীয় ইউনিয়নের সদস্যদের অর্থনীতি বিষয়শ্রেণী:দেশ অনুযায়ী ইউরোপের অর্থনীতি
ব্রায়ান জন ম্যাককেচনি (; জন্ম: ৬ নভেম্বর, ১৯৫৩) সাউথল্যান্ডের গোরে জন্মগ্রহণকারী সাবেক নিউজিল্যান্ডীয় ‘ডাবল অল ব্ল্যাক’ নামে পরিচিত আন্তর্জাতিক ক্রিকেটার এবং রাগবি ইউনিয়ন খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৮১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রায়ান ম্যাককেচনি।   খেলোয়াড়ী জীবন  ১৯৭১-৭২ মৌসুম থেকে ১৯৮৫-৮৬ মৌসুম পর্যন্ত ঘরোয়া ক্রিকেট প্রতিযোগিতায় ওতাগোর পক্ষে খেলেছেন তিনি। সমগ্র খেলোয়াড়ী জীবনে ব্ল্যাক ক্যাপসদের পক্ষে ১৪টি একদিনের আন্তর্জাতিকে অংশগ্রহণ করার সুযোগ পেয়েছেন ব্রায়ান ম্যাককেচনি। তন্মধ্যে, ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে নিউজিল্যান্ড দলের সদস্যরূপে খেলার সৌভাগ্য হয় তার। ৭ জুন, ১৯৭৫ তারিখে পূর্ব আফ্রিকার বিপক্ষে ওডিআই অভিষেক ঘটে তার। মিতব্যয়ী ডানহাতি পেস বোলার হিসেবে খেলতেন ও কার্যকরী নিচেরসারির ব্যাটসম্যান ছিলেন।  ১৯৮১ সালে নিজস্ব সর্বশেষ আন্তর্জাতিক খেলায় অংশ নেন তিনি। অস্ট্রেলিয়ার বিপক্ষে অনুষ্ঠিত ঐ খেলাটি আন্ডারআর্ম খেলা নামে পরিচিতি পায়। খেলার শেষ বলে ট্রেভর চ্যাপেলের আন্ডারআর্ম বল মোকাবেলা করেছিলেন তিনি।   অবসর  ক্রিকেট খেলা থেকে অবসর গ্রহণের পর জাতীয় দল নির্বাচকমণ্ডলীর অন্যতম সদস্য ছিলেন ব্রায়ান ম্যাককেচনি। ১৯৮৩ সালে লিন ম্যাককোনেলের সাথে ম্যাককেচনি:ডাবল অল ব্ল্যাক:এন অটোবায়োগ্রাফী (ক্রেইগস, ইনভারকার্গিল) শীর্ষক গ্রন্থ প্রকাশ করেন।Nat Lib of NZ Retrieved 1 December 2012.   তথ্যসূত্র    বহিঃসংযোগ       বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:সাউথল্যান্ডের ক্রিকেটার বিষয়শ্রেণী:নিউজিল্যান্ডীয় রাগবি ইউনিয়ন খেলোয়াড়
শ্যামাচরণ শ্রীমানি   (?  — ১৮৭৫)  ছিলেন ঊনবিংশ শতকের ভারতীয় বাঙালি চিত্রশিল্পী, যার পরিচিতি প্রথম বাঙালি শিল্প সমালোচক হিসাবে। বাংলা ভাষায় প্রথম শিল্প সমালোচনার গ্রন্থ- সূক্ষ্ম শিল্পের উৎপত্তি ও আর্যজাতির শিল্পচাতুরী রচনা করে সংশ্লিষ্ট মহলে  খ্যাতি লাভ করেন।    শিল্পাচার্য অবনীন্দ্রনাথ ঠাকুর শ্যামাচরণ শ্রীমানির গুণমুগ্ধ ছিলেন।    শ্যামাচরণ শ্রীমানি যখন  কলকাতার সরকারি আর্ট কলেজ  'স্কুল অব ইন্ডাস্ট্রিয়াল আর্ট' নামে পরিচিত ছিল, সেসময়ের অধ্যক্ষ হেনরি হোভার লক-এর প্রথমদিককার ছাত্র ছিলেন। শ্যামাচরণ জ্যামিতিক রেখাঙ্কন, কাঠ-খোদাই, লিথোগ্রাফি ইত্যাদি বিষয়ে পারদর্শিতা অর্জন করেন। এমনকি ১৮৬৪ খ্রিস্টাব্দে অধ্যক্ষ শ্যামাচরণকে স্কুলে জ্যামিতিক রেখাঙ্কন বিষয়ে শিক্ষক হিসাবে নিযুক্ত করেন।    তাছাড়া পাশ্চাত্যের বাস্তবানুগ চিত্র অঙ্কনেও শিক্ষা লাভ করেছিলেন। তবে তিনি পাশ্চাত্য শিল্পকলা অন্ধভাবে  অনুকরণ করার পক্ষপাতী ছিলেন না।  ১৮৭২ খ্রিস্টাব্দে নবগোপাল মিত্র কলকাতায় ন্যাশনাল আর্ট স্কুল চালু করলে তিনি  চারু ও মূর্তির কলার শিক্ষক হিসাবে যোগ দেন।  ঊনবিংশ শতকে বাংলায় শিল্প সমালোচনায় যে তিনজন ব্যক্তিত্ব পরিচিত ছিলেন, তাদের অন্যতম ছিলেন শ্যামাচরণ। অন্য দুজন ছিলেন বলেন্দ্রনাথ ঠাকুর ও সুকুমার রায়। তবে শিল্প সমালোচনা নিয়ে প্রথম বাংলা গ্রন্থ রচনা করেন শ্যামাচরণই। প্রসঙ্গত উল্লেখযোগ্য এই যে, শিল্প নিয়ে ইংরাজী ভাষায় ছাড়া আঞ্চলিক ভাষায় আর কোন গ্রন্থও ছিল না সেসময়ে। তাঁর রচিত গ্রন্থ - সূক্ষ্ম শিল্পের উৎপত্তি ও আর্যজাতির শিল্পচাতুরী প্রকাশিত হয় ১৮৭৪ খ্রিস্টাব্দে। গ্রন্থটি বঙ্কিমচন্দ্র চট্টোপাধ্যায় ও  অবনীন্দ্রনাথ ঠাকুরসহ বহু বিদগ্ধ মানুষের প্রশংসা অর্জন করে। শিল্পকলা নিয়ে তৎকালীন ভারতের বিভিন্ন পত্র পত্রিকায় বা সাময়িকীতে বহু প্রবন্ধ রচনা করেছেন। শিল্পকলা ছাড়াও সাহিত্যে তার পাণ্ডিত্য ছিল। তিনি 'মহাবংশ' অবলম্বনে একটি কাব্যগাথা সিংহল বিজয় কাব্য রচনা করেন, যেটি প্রকাশিত হয় তার মৃত্যুর বছরেই  ১৮৭৫ খ্রিস্টাব্দে।  তথ্যসূত্র  বিষয়শ্রেণী:১৮৭৫-এ মৃত্যু বিষয়শ্রেণী:বাঙালি শিল্পী বিষয়শ্রেণী:ভারতীয় চিত্রশিল্পী বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
শেখ আব্দুল হান্নান (জন্ম: ১ আগস্ট ১৯৬৩) বাংলাদেশ বিমান বাহিনীর একজন অবসরপ্রাপ্ত এয়ার চিফ মার্শাল যিনি ১৬তম বিমান বাহিনী প্রধান হিসেবে দায়িত্ব পালন করেন। তিনি বাংলাদেশ বিমান বাহিনীর প্রধান হিসেবে নিয়োগপত্র লাভ করেন, যা ১২ জুন ২০২১ থেকে কার্যকর হয়। এয়ার চিফ মার্শাল মাসিহুজ্জামান সেরনিয়াবাত অবসর গ্রহণের পর ২০২১ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন।  কর্মজীবন শেখ আব্দুল হান্নান ১৯৮৪ সালে বাংলাদেশ বিমান বাহিনীতে কমিশন পান।  ২০১৮ সালে বাংলাদেশ বিমান বাহিনীর প্রধান হিসেবে এয়ার চিফ মার্শাল মাসিহুজ্জামান সেরনিয়াবাত নিযুক্ত হন। তার ৩ বছরের মেয়াদ শেষে ২০২১ সালের ১২ জুন এয়ার মার্শাল শেখ আব্দুল হান্নানকে বিমান বাহিনীর প্রধান হিসাবে নিযুক্ত করা হয়।   জাতিসংঘ মিশন  জাতিসংঘ শান্তিরক্ষা কার্যক্রমের আওতায় তিনি ১৯৯৫ সালে বসনিয়া-হার্জেগোভিনায় মিলিটারি অবজারভার হিসেবে, ২০০৩-২০০৪ সালে কঙ্গো প্রজাতন্ত্রে ব্যানএয়ার কন্টিনজেন্টে এবং ২০০৬-২০০৭ সালে একই দেশে বিমান বাহিনী কন্টিনজেন্টের কমান্ডার হিসেবে অত্যন্ত দক্ষতার সাথে দায়িত্ব পালন করেন। পেশাগত জীবনে কর্মদক্ষতা ও বিভিন্ন ক্ষেত্রে অবদানের স্বীকৃতিস্বরূপ তাঁকে ‘বিমান উৎকর্ষ পদক’-এ ভূষিত করা হয়।  ব্যক্তিগত জীবন বাংলাদেশ বিমান বাহিনী মহিলা কল্যাণ সমিতির সাবেক সভানেত্রী ও বিমান বাহিনী লেডিস ক্লাবের সাবেক প্রধান পৃষ্ঠপোষক তাহমিদা হান্নান তাঁর সহধর্মিণী। শেখ লাবিব হান্নান এই দম্পতির একমাত্র সন্তান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:বিমান বাহিনী প্রধান (বাংলাদেশ) বিষয়শ্রেণী:বাংলাদেশ বিমান বাহিনীর এয়ার মার্শাল বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
মারিয়া হাইনস হলেন একজন মার্কিন রেস্তোরাঁ ব্যবসায়ী ও রন্ধনশিল্পী।  জীবনী মারিয়া হাইনস বেড়ে উঠেছেন ওহাইও এবং ক্যালিফোর্নিয়াতে। মেসা কলেজ থেকে রন্ধনবিষয়ক ডিগ্রি লাভ করেছেন তিনি। তিনি যুক্তরাষ্ট্র ও ইউরোপের বিভিন্ন রেস্তোরাঁয় কাজ করেছেন।  ২০০৫ সালে তাকে আমেরিকার সেরা  দশ নতুন রন্ধনশিল্পীর একজন বলে অভিহিত করেছিল ফুড অ্যান্ড ওয়াইন সাময়িকী। ২০০৬ সালে তিনি টিলথ নামে নিজস্ব রেস্তোরাঁ খোলেন। তিনি তার রেস্তোরাঁকে অর্গানিক রেস্তোরাঁ  করে গড়ে তুলেছেন এবং এর স্বীকৃতি নিয়েছেন। ২০০৮ সালে নিউইয়র্ক টাইমস টিলথকে আমেরিকার সেরা নতুন রেস্তোরাঁর একটি বলে অভিহিত করেছিল। ২০০৯ সালে মারিয়া হাইনস জেমস বিয়ার্ড ফাউন্ডেশন পুরস্কার লাভ করেন।  ২০১১ সালে গোল্ডেন বিটল ও ২০১২ সালে অ্যাগ্রোডলস নামে দুটি অর্গানিক রেস্তোরাঁ খোলেন। ২০১৬ সালে লাভজনক না হওয়ায় গোল্ডেন বিটল বন্ধ হয়ে যায়। ২০১৯ এর মার্চে তিনি  অ্যাগ্রোডলসের বিক্রির সিদ্ধান্ত নেন।  ২০১০ সালে তাকে দেখা গিয়েছিল আয়রন শেফ আমেরিকা র একটি পর্বে। এছাড়াও,  টপ শেফ মাস্টার্স এর দ্বিতীয় মৌসুমের একটি পর্বে দেখা গিয়েছিল তাকে। তাকে মার্থা ধারাবাহিকেও দেখা গিয়েছে।  তিনি আমেরিকায় অর্গানিক ফুড নিয়ে কাজ করে চলেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মার্কিন রেস্তোরাঁ মালিক বিষয়শ্রেণী:২১শ শতাব্দীর মার্কিন নারী